Ina di 1700z di govament eh-disaid se dem ena-go get rid a di Maruundem ah staat sen suoja ina di bush fi fain dem an deh staat fi kil aaf som a di likl Maruun gruupdem. Di rekaaddem no riili se a wa mek deh du dat. Wi nuo se di Maruundem neva tuu bada-bada di wait piipldem; duo sohtaim siek a onggri beli dem eh-rosh di plantieshan ah tiif piipl kou. Bot frah di Panish piipldem eh-lef Jumieka, di Panish Maruundem ah di Inglish piipldem eh fait noftaim. Edwad Lang (Edward Long) se di Panish piipldem eh-tel di Maruundem se di Inglish piipl a moerdara ah rebl gens di choch. Aafa dat di Panish Maruundem yuus fi kom-koh atak di suojadem ah aal bondong wah hous. Ina 1656, Jinaral Sejwik (Sedgewick) eh-rait wah leta we se 'di blak piipldem (Maruun) a-go ton wah maka we de-juk wi ina wi said.' Edwad Lang kliem se ina 1693 Kojo dem staat fi waar gens di govament 'ina di uopm', bot dis no raitdong ina aal a di rekaad.

Kanstityuushan a wah set a fondamental prinsipl ar extablish prisident askaadn tu we a stiet ar ada aaganizieshan goban. Demya ruul tugiada mekop, i.e. kanstityuut, waa di hentiti. Wen demya prinsipl raitdong ina wan singgl dakiument ar set a liigal dakiument, demde dakiument kiah se fi embadi wah raitdong kanstityuushan; ef deh raitdong ina wan singgl kampriensiv dakiument, deh se iembadi a kuodifai kanstityuushan.

Pablo Diego José Francisco de Paula Juan Nepomuceno María de los Remedios Cipriano de la Santísima Trinidad Ruiz y Picasso (25 Aktuoba 1881 – 8 Iepril 1973) wehna wahn Spanish pienta, draatzman, ahn skolpta. Az wan a di muos fiemos smadi ina 20t senchri aat, an im binuon fi bi di kuo-founda a di Kyuubis muuvment and fi di waid varaiyati a stail dem we de ina im wok. Mongx im muos fiemos piis dem yaav di pruoto-Kyuubis Les Demoiselles d'Avignon (1907, plus im dipikshan a di Jorman bamin a Gernica juurin di Spanish Sivl Waar, Guernica (1937).

Boert kanchuol, aalso nuo az kanchasepshan ah foertiliti kanchuol, a metod ar divais yuuz fi privent prignansi.[1] Fi plan, mek avielebl, ah yuus a boert kanchuol kaal fambli planin.

Jumiekan kolcha a di rilijan, naam, valiu ah laifstail we difain di piipl a Jumieka. Di kolcha mix, sens iab etnikali daivoers sasayati we stem frah di ischri a di fos inabitantdem, di abarijinal Taino piipl. Di Taino piipl eh-insliev bai di Panish, uu den get uobachuo bai di British, uu kyaa Afrikan kom a Jumieka fi ton sliev ah wok pah plantieshan. So komz blak slievdem ena di daminant kolcharal fuos az deh sofa ah rizis di aash kandishan a fuos lieba. Afta di abalishan a slievri, Chaini ah Indian maigrant eh-chanspuot tu di ailan az indencha woka, ah bring wid dem deh aidie frah di Faar Iis. Demaya kanchibyuushan rizolt ina daivoersiti we afek di languij, myuuzik, daans, rilijan ah suoshal naam ah praktis a di Jumiekan piipl.

Antiiga ah Baabyuuda (Panish fi ""ienshent"" ah ""bied-op"") a wah ailan nieshan we de pan di iistan baadalain a di Kiaribiyan Sii wid di Atlantik Uoshan. Az di niem paint out, ikansis a tuu mieja ailan - Antiiga ah Baabyuuda - ah soh wuoliip a likl ailet tu. Di wuola dem de kluos tu deh wananeda ina di migl a di Liiwad Ailanz, ah de bout 17 digrii naat a di ikwieta.